b'\n_START_ARTICLE_\nVyriausiasis gubernatorius\n_START_PARAGRAPH_\nVyriausiasis gubernatorius (angl. Governor-in-chief) - D. Britanijos kolonijin\xc4\x97s pareigos. Vyriausiasis gubernatorius valdo ne vien\xc4\x85, o kelias kolonijas, tuo \xc5\xa1ios pareigos primena generalgubernatori\xc5\xb3.\n_START_SECTION_\nIstorija\n_START_PARAGRAPH_\nPareigos gal\xc4\x97jo atsirasti kaip paprasto gubernatoriaus pareigos, o v\xc4\x97liau, pridedant valdomas teritorijas, virsti vyriausiojo gubernatoriaus pareigomis. Taip kito Siera Leon\xc4\x97s gubernatori\xc5\xb3 (b\xc5\xabstin\xc4\x97 - Fritaunas) pareigos abiem laikotarpiais, kai egzistavo Brit\xc5\xb3 Vakar\xc5\xb3 Afrika (1821 m. spalio 17 d. - 1850 m. sausio 13 d. ir 1866 m. vasario 19 d. - 1888 m. lapkri\xc4\x8dio 24 d.). Prijungtosios teritorijos buvo Gambija, Brit\xc5\xb3 Aukso krantas (dabartin\xc4\x97 Gana) ir antr\xc4\x85j\xc4\xaf tarpsn\xc4\xaf - Lagoso teritorija (v\xc4\x97liau kolonija, dabartin\xc4\x97je Nigerijoje)._NEWLINE_Brit\xc5\xb3 Pietini\xc5\xb3 Karib\xc5\xb3 salose \xc5\xa1\xc4\xaf titul\xc4\x85 tur\xc4\x97jo Grenados gubernatorius (1762-1802; 1779-1784 neu\xc5\xbeimta), kiti komponentai buvo Dominika, Sent Vinsentas, Grenadinai ir Tobagas; v\xc4\x97liau, 1833-1960 sausio 1 d. - visos Brit\xc5\xb3 Prie\xc5\xa1v\xc4\x97jini\xc5\xb3 sal\xc5\xb3 dalys.'